ବାଲେଶ୍ବର ୩୧|୧୦ଃ ଟ୍ରେନରେ ଯୁବକଙ୍କୁ ନିଶା ଦେଇ ଲୁଟ୍ ହୋଇଛି । ବାଲେଶ୍ବର ଜିଲ୍ଲା ସୋର ଅନନ୍ତପୁର ପଚଂ।ୟତ ଛତୁବାଟି ଗ୍ରାମର ଜଣେ ଯୁବକ ଟ୍ରେନରେ ଘରକୁ ଫେରୁଥିବା ସମୟରେ ଟ୍ରେନ ଭିତରେ ତାଙ୍କୁ ନିଶା ଦେଇ ଲୁଟ୍ ହୋଇଛି ।
ସୂଚନା ଅନୁସାରେ ରତ୍ନାକର ମଲ୍ଲିକ ପଶ୍ଚିମବଙ୍ଗର କ୍ଷିଦିରିପୁରରେ ରହି କାମ କରୁଥିଲେ । ଗତକାଲି ହାଓ୍ବଡା ପୁରୀ ଫାଷ୍ଟ ପସେଞ୍ଜରରେ ସେ ଘରକୁ ଫେରୁଥିବା ସମୟରେ ଖଡଗପୁରଠାରେ ଜଣେ ବ୍ୟକ୍ତି ତାଙ୍କୁ ପାନ ଦେଇଥିଲେ । ପାନ ଖାଇସାରିବା ପରେ ଶୋଇପଡିଯିବାରୁ ତାଙ୍କ ପାଖରେ ଥିବା ନଗଦ ୨୨ହଜାର ଟଙ୍କା, ୧ଟି ମୋବାଇଲ ଓ କିଛି ଲୁଗା ନେଇଯାଇଥିଲେ । ଟ୍ରେନରେ ପାଖରେ ବସିଥିବା ଲୋକ ମାନେ ଉଧାର କରି ସୋର ମେଡିକାଲରେ ଭର୍ତ୍ତି କରିଥିଲେ ।ପୋଲିସର ତଦନ୍ତ ଜାରି ରଖିଛି ।
